title: http://risaleoku.com/oku/ossozler/442
article: ايشته شو سردندر كه: حشر و قيامتى أڭ أعظم مرتبهده، أڭ أكمل تفصيلاتله قرآن ذكر ايدييور و إسمِ أعظمڭ مظهرى اولان پيغمبريمز عليه الصلاة والسلام درس ويرييور. و أسكى پيغمبرلر ايسه، حكمتِ إرشادڭ إقتضاسيله، بر درجه بسيط و إبتدائى بر حالده اولان امّتلرينه، حشرى أڭ أعظم بر درجهده، أڭ گنيش بر تفصيلاتله درس ويرمهمشلر. هم شو سردندر كه، بر قسم أهلِ ولايت بعض أركانِ ايمانيهيى مرتبهِٔ عظماسنده گورمهمشلر ويا گوسترهمهمشلر. هم شو سردندر كه، معرفت اللّٰهده درجاتِ عارفين چوق تفاوت ايدييور. داها بونلر گبى چوق أسرار شو حقيقتدن إنكشاف ايدر. شيمدى شو تمثيل، هم بر درجه حقيقتى إحساس ايتديگندن، هم حقيقت چوق گنيش و چوق درين اولديغندن بز دخى تمثيل ايله إكتفا ايدييورز. حدّيمزڭ و طاقتمزڭ فوقنده اولان أسراره گيريشميهجگز.
  اوچنجى دال:
  قيامت علامتلرندن و آخر زمان وقوعاتندن و بعض أعمالڭ فضيلت و ثوابلرندن بحث ايدن أحاديثِ شريفه گوزلجه آڭلاشيلمديغندن، عقللرينه گووهنن بر قسم أهلِ علم اونلرڭ بر قسمنه ضعيف ويا موضوع ديمشلر. ايمانى ضعيف و أنانيتى قوى بر قسم ده، إنكاره قدر گيتمشلر. شيمدى تفصيله گيريشميهجگز. يالڭز "اون ايكى أصلى" بيان ايدرز.
  اوچنجى دال:
  قيامت علامتلرندن و آخر زمان وقوعاتندن و بعض أعمالڭ فضيلت و ثوابلرندن بحث ايدن أحاديثِ شريفه گوزلجه آڭلاشيلمديغندن، عقللرينه گووهنن بر قسم أهلِ علم اونلرڭ بر قسمنه ضعيف ويا موضوع ديمشلر. ايمانى ضعيف و أنانيتى قوى بر قسم ده، إنكاره قدر گيتمشلر. شيمدى تفصيله گيريشميهجگز. يالڭز "اون ايكى أصلى" بيان ايدرز.